# Teresa Rebull

Teresa Soler i Pi, més coneguda com a Teresa Rebull (Sabadell, 21 de setembre de 1919 - Banyuls de la Marenda, 15 d'abril del 2015), va ser una activista política, cantautora i pintora catalana.

## Citacions

* Visc amb la il·lusió de tornar a viure algun dia a Sabadell, tot i que sé que ja no és possible.
       TV3.
* Jo enyoro molt Sabadell. I el bosc de Can Feu...
       Núvol, 16 d'abril de 2015.
* Aquests foren els meus motius per cantar: la defensa de la llengua, la defensa dels drets de l'home, contra els empresonaments, contra la repressió, la injustícia –aquest mot tan masegat!
       Tot cantant, 1999.
* El meu llenguatge directe, l'exposició de les meves idees sense cap censura personal, féu que passés per una mena de Pasionaria. S'hi he esverat algú, d'altres volien recuperar-me. La meva independència és tossuda, i em va bé ser com sóc.
       Tot cantant, 1999.
* Quan tornava a Banyuls de la Marenda, després dels viatges, la primera cosa que feia era anar-me'n a passejar per les vinyes i els cims.
       Tot cantant, 1999.
* El POUM era un partit que volia fer la revolució socialista, però de forma parlamentària.
       TV3.
* Aquests nanos de la CUP parlen com la gent del POUM.
       Núvol, 16 d'abril de 2015.
* Els anarquistes com el meu pare es van passar al PSUC. Es van aburgesar.
       Núvol, 16 d'abril de 2015.
* Els comunistes ho van fer fracassar tot.
       TV3.
* Jo, quan em parlen d’un comunista, tremolo. Es posen amb tot. Que vagin a pastar!
       Núvol, 16 d'abril de 2015.
* Estic orgullosa perquè vam ser la primera nació a alçar-nos contra el feixisme.
       TV3.
* No hi ha ideologies. Les han assassinat.
       Núvol, 16 d'abril de 2015.
* La crisi del capitalisme és la porta del feixisme. Mira què va passar a Alemanya...
       Núvol, 16 d'abril de 2015.
* Vaig viure amb passió i esperança els primers passos del PSC. [...] Fins que, davant l'evidència que ja no era el que jo havia somiat, i amb tot l'enyor al cor i amb tota l'estima i respecte pels seus militants, he anat deixant la militància al PSC per ser la militant lliure a fora, i sempre amb les idees nobles del socialisme que ens lliguen.
       Tot cantant, 1999.
* Ai, tant de bo la pugui veure, la independència...!
       Núvol, 16 d'abril de 2015.

## Citacions sobre Teresa Rebull

* Teresa Rebull, combatent de la primera hora, vinculada al POUM i incorporada a les il·lusions esperançades del socialisme catalanista, ha donat tota la seva vida mostres d'una fidelitat i d'un compromís amb el país i la seva gent, des de les esquerres, i ha deixat testimoni d'una vida generosament lliurada als ideals.
       El Punt Avui, 2 de maig de 2015.

## Referències

* 1 2 3 4 «Sílvia Cóppulo entrevista Teresa Rebull, l'"àvia de la nova cançó", a "(S)avis"». [Consulta: 1 juliol 2015].$^{[Enllaçnoactiu]}$
* 1 2 3 4 5 6 7 Prat, Cesc. «Teresa Rebull: “Aquests nanos de la CUP parlen com la gent del POUM”». Núvol, el digital de cultura, 16-04-2015. Arxivat de l'original el 1435698377. [Consulta: 1 juliol 2015].
* 1 2 3 4 Rebull, Teresa. Tot cantant. Columna, 1999, p. 249. ISBN 84-8300-761-4.
* ↑ Nadal i Farreras, Joaquim. «Teresa Rebull i Paul Preston». El Punt Avui, 02-05-2015. [Consulta: 1 juliol 2015].$^{[Enllaçnoactiu]}$